34ste 30ste (25 Mei 2019)
t Nepal op Tribhuvan Universiteit Internasionale Krieketveld, Kirtipur; 12 Februarie 2020
15 6/9 (40%)
t Kanada op White Hill Field, Sandys Parish; 25 Augustus 2019
8 2/5 (28,57%)
Die Verenigde State se nasionale krieketspan (Engels: United States national cricket team) verteenwoordig die Verenigde State in internasionale krieket. Die span is voorheen bestuur deur die Amerikaanse Krieketvereniging (USACA, van Engels: United States of America Cricket Association), wat in 1965 'n geassosieerde lid van die Internasionale Krieketraad (IKR) geword het. In Junie 2017 is die USACA deur die IKR weens kwessies oor bestuur en finansiering geskors en die Amerikaanse span was tydelik onder toesig deur die IKR Amerikas, totdat 'n nuwe erkende beheerliggaam gestig is. In Januarie 2019 is amptelik geassosieerde lidmaatskaap aan VSA Krieket toegestaan.
Die Verenigde State het in 1844 in die eerste internasionale krieketwedstryd teen Kanada gespeel. Vir 'n eeu en 'n half het die Verenigde State selde teen ander nasionale spanne te staan gekom. Hulle het meestal teen Kanada (in die jaarlikse K.A. Auty-beker) of teen besoekende spanne van ander lande gespeel.
Die Verenigde State het tydens die IKR-trofee 1979 in Engeland vir die eerste keer aan 'n internasionale toernooi deelgeneem; sedertdien het hulle net twee van dié toernooi misgeloop (nou bekend as die Krieketwêreldbekerkwalifisering. Nadat hulle die Sesnasiesuitdaging 2004 gewen het, het die span vir die Kampioentrofee 2004 gekwalifiseer en sy eerste twee EDI-wedstryde gespeel. In April 2018 het die IKR besluit om aan al sy lede volle T20I-status toe te ken. Vervolgens sal elke T20I-wedstryd wat die Verenigde State ná 1 Januarie 2019 teen ander IKR-lede speel, as volle T20I erken word. Die Verenigde State is tans (25 Junie 2021) 19de op die eendagranglys en 34ste op die Twintig20-wêreldranglys.
1.3 Philadelphiaanse krieket
1.4 Status vanaf 1965
1.5.3 Skorsing in 2015
1.5.4 Sedert 2017: Oorgang na VSA Krieket en Wêreldkrieketliga 2
In die vroeë 18de eeu het die Britte krieket na die Dertien Kolonies saamgebring. Krieket het gedurende die 18de eeu verder gegroei. Na wat verneem word uit anekdotiese bewyse was George Washington 'n groot aanhanger van krieket en hy het minstens een keer aan 'n krieketwedstryd met sy troepe by Valley Forge gedurende die Amerikaanse Rewolusie deelgeneem. John Adams het glo in die Amerikaanse Kongres gesê, as leiers van krieketklubs "presidente" genoem kon word, is daar geen rede waarom die leier van die nuwe nasie nie dieselfde genoem kon word nie.
In 1844 het die Verenigde State aan die eerste internasionale krieketwedstryd deelgeneem. Hulle het teen Kanada op die St George's Krieketklub by Bloomingdalepark, New York, te staan gekom. Die eerste internasionale sportgebeurtenis het 20 000 toeskouers gelok en die langste internasionale sportwedywering in die moderne tydperk begin. Weddenskappe van omtrent $120 000 is op die uitslag van dié wedstryd geplaas. In 2007 sou dit op sowat $1,5 miljoen beloop het.
Engelse spanne het ná die Engelse krieketseisoene in 1859, 1868 en 1872 na Noord-Amerika getoer en teen beide die Verenigde State en Kanada te staan gekom. Hierdie toere is as suiwer kommersiële ondernemings gereël. Die meeste wedstryde van hierdie vroeë toerspanne is "teen kanse" gespeel, d.w.s. dat die tuisspan toegelaat is om meer as elf spelers in te span (gewoonlik 22) ten einde van 'n meer gebalanseerde wedstryd.
Ondanks krieket se gewildheid gedurende die 18de en vroeë 19de eeu is dit gedurende die 1850's en 1860's deur bofbal verdring. Toe die belangstelling in bofbal toegeneem het, is die reëls van dié sport effens aangepas om sy gewildheid te verhoog. Byvoorbeeld is maklik vervaardigbare ronde bofbalkolwe ingevoer om 'n verskil te maak met die plat krieketkolwe.
'n Ander rede vir die afname van krieket se gewildheid mag dalk wees dat in die laat 19de eeu Amerikaanse krieket 'n amateursport vir ryk mense was, terwyl beide Engeland en Australië 'n professionele weergawe van dié sport ontwikkel het. Nadat die krieketstandaarde met professionaliteit elders in die wêreld verbeter het, het baie Noord-Amerikaanse krieketklubs hardnekkig elitisties gebly. Klubs soos Philadelphia en Merion het met krieket weggedoen en hul fasiliteite na ander sportsoorte omgeskakel. Sommige stadkrieketklubs het onwetend bygedra tot hul eie afsterwe deur hul hulpbofbalspanne te borg.[verwysing benodig]
Teen 1900 was bofbal in die Verenigde State numeries en kultureel oorheersend.[verwysing benodig] Daarbenewens was, toe die eerste internasionale beheerliggaam vir krieket – die Imperiale Krieketkonferensie (IKK) – in 1909 gestig is, lidmaatskap beperk tot lande van die Britse Ryk. Dit het die gewildheid van krieket buite die Britse Ryk gekniehalter en die momentum om krieket in die Verenigde State te professionalisier vertraag. Nogtans bly dit omstrede of 'n meer toeganklike IKK die momentum sou vergroot het, al dan nie. Onafhanklik daarvan het die sport in die Verenigde State nie só floreer soos dit in die Britse Ryk die geval was nie. Vanaf die 1880's tot die uitbreek van die Eerste Wêreldoorlog is krieket in die Verenigde State nie deur 'n egte nasionale span oorheers nie, maar deur die amateurspan uit Philadelphia wat deur klubs in die Amerikaanse krieketvesting Philadelphia se metropolitaanse gebied rondom die Delawarerivier saamgestel is.
Tydens 'n Noord-Amerikaanse toer deur Australië in 1913 is twee eersterangse wedstryde (wat albei deur die besoekers gewen is) teen 'n gekombineerde Amerikaans-Kanadese span gespeel.
Philadelphiaanse krieket[wysig | wysig bron]
Bart King word as die beste Amerikaanse krieketspeler nog beskou
Die Philadelphiaanse krieketspan, hier tydens 'n Engelandtoer in 1884, was die vernaamste Amerikaanse krieketspan vir 'n aantal dekades ná die Amerikaanse Burgeroorlog
Die Philadelphiaanse krieketspan het die stad Philadelphia tussen 1878 en 1913 in eersterangse krieket verteenwoordig. Alhoewel die Verenigde State in 1844 in die eerste internasionale krieketwedstryd teen Kanada gespeel het, het dié sport stadigaan agteruitgegaan. Die agteruitgang is versnel deur bofbal se toenemende gewildheid. In Philadelphia het krieket egter baie gewild gebly en vanaf die einde van die 19de eeu tot die uitbreek van die Eerste Wêreldoorlog het die stad oor 'n eersterangse span beskik wat met baie ander dwarsdeur die wêreld kon meeding. Dié span is uit spelers van die vier oorheersende krieketklubs in Philadelphia saamgestel: Germantown, Merion, Belmont en Philadelphia. Spelers van kleiner klubs soos Tioga en Moorestown, asook plaaslike kolleges, soos Haverford en Penn, het ook vir Philadelphia gespeel. Binne 35 jaar het die span in 89 eersterangse wedstryde gespeel. Hiervan het hulle 29 gewen, 46 verloor, in 13 onbeslis gespeel en een wedstryd is voor sy voltooiing afgelas.
Bart King word as die beste krieketspeler beskou wat in hierdie tydperk vir Philadelphia gespeel het. Hy was 'n ervare kolwer, maar hy het ook sy waarde as 'n bouler bewys. Gedurende sy loopbaan het hy verskeie Noord-Amerikaanse rekords opgestel, waaronder 'n eersterangse boulrekord. Hy het met die beste krieketspelers wêreldwyd uit Engeland en Australië meegeding. King was die oorheersende bouler van sy span toe hulle in 1897, 1903 en 1908 na Engeland getoer het. Hy het kolwers uitgeboul met sy unieke aflewering, wat hy "die hengelaar" genoem het, en gehelp om die swaaiboulwerk in die sport te vervolmaak. Baie van die huidige groot boulers maak gebruik van sy strategieë en tegnieke. Sir Pelham Warner het na Bart King as een van die fynste boulers van alle tye verwys, en Sir Donald Bradman het hom as "Amerika se grootste krieketsoon" beskryf.
Op 28 Junie 1913 het Philadelphia in die laaste eersterangse wedstryd vir meer as 90 jaar gespeel. In die tussentyd is wedstryde gespeel in die Amerikaanse Maagde-eilande, wat deur die IKR as deel van Wes-Indië beskou word. Die span het tussen 1885 en 1894 die Verenigde State ses keer op internasionale vlak verteenwoordig. Hiervan het die Verenigde State een wedstryd gewen, twee verloor en in drie onbeslis gespeel. Tot in die middel van die 1960's, toe IKR-hervormings geassosieerde lede toegelaat het om aan te sluit, het krieket 'n klein tydverdryf in die Verenigde State gebly.
Status vanaf 1965[wysig | wysig bron]
In 1965 het Clifford Severn op 39, saam met sy jonger broer Winston, sy buiging in 'n tweedaagse wedstryd teen Kanada op Calgary se Rileypark vir die Verenigde State gemaak. 'n Jaar later het die Verenigde State die terugwedstryd op die C. Aubrey Smith-krieketveld in Los Angeles met 54 lopies gewen.
In 1965 het die Imperiale Krieketkonferensie sy naam in Internasionale Krieketkonferensie verander. Daarbenewens is nuwe reëls toegelaat waarvolgens lande buite die Britse Statebond as lede kon aansluit. Dit het tot die uitbreiding van die Konferensie gelei en ander lande, waaronder die Verenigde State, het as geassosieerde lede aangesluit. Vandag word krieket in alle 50 Amerikaanse deelstate beoefen.
Die Verenigde State het aan elke IKR-trofee deelgeneem, hoewel hulle tot in die 1990-toernooi in Nederland nie vanaf die eerste rondte kon vorder nie. Tydens die IKR-trofee 1994 het hulle die "plate-eindstryd" gehaal, maar weens vorige reisreëlings besluit om nie te speel nie. Tydens die IKR-trofee 1997 het hulle in die twaalfde plek geëindig.
2000–09[wysig | wysig bron]
Tydens die IKR-trofee 2011 het die Verenigde State in die sesde plek geëindig, hul beste prestasie tot dusver. Hulle het ook aan elke Amerikaanse Kampioenskap deelgeneem en die 2002-toernooi gewen.
In 2004 het die Verenigde State tydens die eerste Interkontinentale beker in 'n eersterangse wedstryd gespeel. Die wedstryde teen Kanada en Bermuda was die eerstes in baie jare. Die span het die Sesnasiesuitdaging gewen nadat hulle Skotland, Namibië, Nederland en die Verenigde Arabiese Emirate met 'n lopietempo van 0.028 verslaan het.
Met hul oorwinning tydens die Sesnasies het hulle vir die Kampioentrofee 2004 in Engeland gekwalifiseer. Tydens dié toernooi het die Verenigde State in hul eerste EDI-wedstryd teen Nieu-Seeland op 10 September 2004 op The Oval te staan gekom. Hulle is egter deur Nieu-Seeland en later in die toernooi deur Australië verslaan.
Die IKR-trofee 2005 het vir die Verenigde State die kans gegee om hulself op die wêreldverhoog te plaas en vir die Krieketwêreldbeker 2007 te kwalifiseer. Ná 'n swak vertoning het hulle egter in die laaste plek van hul groep geëindig, nadat hulle vier van hul vyf wedstryde verloor het en een wedstryd weens reën afgelas is. Hierdie mislukking het die Verenigde State van hul EDI-status ontneem wat net vir gekwalifiseerde spanne voorbehou was. Daarbenewens het die IKR die Verenigde State op 9 Augustus 2005 van die Interkontinentale beker uitgesluit.
In Augustus 206 het die Verenigde State na internasionale vlak teruggekeer, toe hulle aan die Amerikaanse Kampioenskap se afdeling een in Kanada deelgeneem het. Onder die vyf deelnemende spanne het hulle in die tweede plek geëindig.
In Mei 2007 het die Verenigde State na Darwin, Australië, vertrek om aan die wêreldkrieketliga se afdeling drie deel te neem. Die beste twee spanne van dié toernooi het vir die afdeling twee later die jaar gekwalifiseer. Die Amerikaanse Krieketvereniging is egter deur die IKR geskors en die nasionale span is van die toernooi uitgesluit. Die skorsing was die gevolg van 'n interne dispuut oor 'n grondwet vir die nasionale beheerliggaam. Vroeg in 2008 is die geskil opgelos en die skorsing is op 1 April dieselfde jaar opgehef.
Die Verenigde State se herinstelling het hulle toegelaat om aan die wêreldkrieketliga se afdeling vyf in 2008 in Jersey deel te neem. Die span het tydens die groepfase onoorwonne gebly met 'n 4–0–0 rekord (een wedstryd is afgelas), maar hulle is in albei halfeindstryde deur Jersey en in hul wedstryd om die derde plek deur Nepal verslaan.
2010–2015[wysig | wysig bron]
Die Verenigde State het tydens die wêreldkrieketliga se afdeling vyf in 2010 tweede geëindig, nadat hulle in die eindstryd deur Nepal verslaan is en hulle is na die wêreldkrieketliga se afdeling vier opgegradeer. Die Verenigde State het hul opstyging voortgesit, nadat hulle Italië in die eindstryd verslaan en die toernooi gewen het. Hulle is na wêreldkrieketliga se afdeling drie in 2011 bevorder, maar hulle het in die laaste plek geëindig en is weer na afdeling vier in 2012 afgegradeer. Hulle het hier in die tweede plek geëindig en hulle is weer na afdeling drie in 2013 bevorder. Nadat die Verenigde State die derde plek gehaal het, het hulle in afdeling drie gebly, maar na hul vyfde plek in 2014 is hulle na afdeling vier afgegradeer.
Skorsing in 2015[wysig | wysig bron]
Op 26 Junie 2015 het die IKR die Amerikaanse Krieketvereniging weer geskors, maar dié keer nadat 'n IKR-ondersoek "beduidende kommer uitgespreek het oor die bestuur, finansies, reputasie en krieketaktiwiteite". Hierdie skorsing het egter nie die nasionale span se wedstryde geraak nie, maar die beheerliggaam van IKR-befondsing ontneem en verhoed dat die Amerikaanse Krieketvereniging enige toernooie in die Verenigde State sal kan goedkeur (terwyl die IKR steeds enige toernooie in die Verenigde State kan goedkeur). Die skorsing sou aanbly totdat die Amerikaanse Krieketvereniging aan die IKR kan bewys dat "voorwaardes met betrekking tot bestuur, finansies en sy krieketaktiwiteite" verbeter het.
Tydens die wêreldkrieketliga se afdeling vier in 2016 het die Verenigde State in die tweede plek geëindig, nadat hulle drie van vyf wedstryde gewen het en hulle is na afdeling drie in 2017 opgegradeer. Tydens die afdeling drie in 2017 het die Verenigde State in die vierde plek geëindig, nadat hulle twee van vyf wedstryde gewen het. Die wedstryd om die derde plek is uitgereën en het sonder uitslag geëindig. Die Verenigde State het in afdeling drie gebly.
Sedert 2017: Oorgang na VSA Krieket en Wêreldkrieketliga 2[wysig | wysig bron]
Op 22 Junie 2017 het op die IKR se jaarlikse vergadering in Londen die IKR se volle rad eenparig besluit – ná aanleiding van 'n aanbeveling deur die Raad in April, en 'n onlangse verhoor oor geskilbeslegtingskomitees voor Michael Beloff, wat in Junie 2017 afgehandel is – om die Amerikaanse Krieketvereniging uit te sluit. Dit het die beheerliggaam se weiering om 'n deur die IKR goedgekeurde grondwet aan te neem ingesluit. In Januarie 2019 is 'n nuwe goedgekeurde beheerliggaam, VSA Krieket, bekendgestel en hulle het by die IKR as 'n geassosieerde lid aangesluit.
Nadat hulle Singapoer in die eindstryd van die wêreldkrieketliga se afdeling drie in 2018 verslaan het, is die Verenigde State vir die eerste keer na afdeling twee bevorder. In April 2019 het die Verenigde State, nadat hulle tydens die afdeling twee onder die vier beste spanne geëindig het, gekwalifiseer vir die Wêreldkrieketliga 2, wat die kans bied om na die Krieketwêreldbekerkwalifisering 2022 deur te dring. Alle wedstryde tydens die Wêreldkrieketliga 2 sal as EDI-wedstryde erken word.
↑ (en) "A brief history …". ESPNcricinfo. 18 Mei 2005. Besoek op 25 Junie 2021.
↑ 7,0 7,1 (en) Peter Della Penna (22 Junie 2017). "USACA expelled by the ICC". ESPNcricinfo. Besoek op 25 Junie 2021.
↑ 8,0 8,1 (en) Peter Della Penna (8 Januarie 2019). "USA formally approved to rejoin ICC as Associate Member under USA Cricket". ESPNcricinfo. Besoek op 25 Junie 2021.
↑ (en) "All T20 matches between ICC members to get international status". Internasionale Krieketraad. 26 April 2018. Besoek op 26 Februarie 2020.
↑ (en) "Smithsonian Institution Magazine: Cricket, Anyone?". Besoek op 5 Desember 2006.
↑ 15,0 15,1 15,2 (en) Deb Das (18 Januarie 2006). "Cricket in the USA". ESPNcricinfo. Besoek op 25 Junie 2021.
↑ (en) "Canada Cricket Online". Kanada Krieket. Geargiveer vanaf die oorspronklike op Oktober 27, 2006. Besoek op Maart 9, 2007.
↑ (en) Jon Harris (2002). "Some stories, some history, some facts, some observations: Canadian Cricket History". Besoek op 25 Junie 2021.
↑ (en) "Early Baseball and Cricket in America". Seattle Krieketklub. Besoek op 25 Junie 2021.
↑ (en) "Canada and United States of America v Australians". Cricket Archive. 7 Julie 1913. Besoek op 2 Maart 2011.
↑ (en) "Australia in North America 1913". Cricket Achive. 25 Augustus 1913. Besoek op 23 Maart 2014.
↑ (en) "Bart King". ESPNcricinfo. Besoek op 25 Junie 2021.
↑ (en) Deb Das (7 April 2005). "Pennsylvania's hidden secret". ESPNcricinfo. Besoek op 25 Junie 2021.
↑ (en) Peter Della Penna (5 Junie 2014). "US cricket pioneer Severn passes away at 88". ESPNcricinfo. Besoek op 26 Junie 2021.
↑ 31,0 31,1 31,2 (en) "Timeline of USA cricket". Cricket Europe. Geargiveer vanaf die oorspronklike op 2 Desember 2008. Besoek op 26 Junie 2021.
↑ (en) "ICC 6 Nations Challenge 2004 Points Table". Cricket Archive.
↑ (en) "List of ODIs played by the USA". Cricket Archive. Geargiveer vanaf die oorspronklike op 29 September 2007.
↑ (en) "Points Table from the 2004 ICC Champions Trophy". Cricket Archive.
↑ (en) "ICC suspends USA from Intercontinental Cup". ESPNcricinfo.
↑ (en) "Americas Division One". Cricket Archive. Geargiveer vanaf die oorspronklike op 18 Maart 2009. Besoek op 26 Junie 2021.
↑ (en) "Americas Division One points table". Cricket Archive.
↑ 38,0 38,1 (en) "World Cricket League Structure" (PDF). Internasionale Krieketraad. Geargiveer vanaf die oorspronklike (PDF) op 29 September 2007.
↑ (en) "ICC suspends USA Cricket Association". ESPNcricinfo.
↑ (en) "Points tables". Cricket Europe. Geargiveer vanaf die oorspronklike op 6 Julie 2008. Besoek op 26 Junie 2021.
↑ (en) "Results". Cricket Europe. Geargiveer vanaf die oorspronklike op 6 Julie 2008. Besoek op 26 Junie 2021.
↑ (en) "ICC suspends USACA over 'significant concerns'". ESPNcricinfo.
↑ (en) "USA plan to launch their T20 League in 2021". ESPNcricinfo. 27 November 2018. Besoek op 21 September 2019.
↑ (en) "USA roll past Singapore to earn first-ever promotion to WCL Division Two". ESPNcricinfo. Besoek op 19 November 2018.
↑ (en) "The road to World Cup 2023: how teams can secure qualification, from rank No. 1 to 32". ESPNcricinfo. 14 Augustus 2019. Besoek op 16 Oktober 2019.
(en) Jones Wister. A "Bawl" for American Cricket.
Ontsluit van "https://af.wikipedia.org/w/index.php?title=Verenigde_State_se_nasionale_krieketspan&oldid=2447254"